Meisie (12) verdrink in huisswembadDie polisie en paramedici op die toneel. Foto: Verskaf ŉ 12-jarige meisie het Donderdagmiddag in ŉ swembad by ŉ huis in Centurion verdrink. Russel Meiring, woordvoerder van ER24, het gesê die voorval het in Valhalla plaasgevind. “Paramedici is deur die polisie na die huis ontbied. Die meisie was met ŉ kombers toegegooi toe paramedici by die toneel opgedaag het. Twee ander jong meisies en ŉ bejaarde vrou was op die toneel,” het Meiring gesê. Paramedici het die meisie ondersoek. Sy het geen tekens van lewe getoon nie en is op die toneel dood verklaar. Omstandighede rakende die verdrinking is onbekend en word deur die Wierdabrug-polisie ondersoek.